જેમ તેમ કરી હું મારા વિચારોને ખંખેરી, મારા વાળને ઉપર પોનીટેલમાં બાંધવાને કે પફ કોમ્બ કરવાને બદલે એમને ખુલ્લા રાખી કોલેજ તરફ નીકળી. મેં મારી લકી ટી-શર્ટ પહેરી, એજ પર્પલ હાફ સ્લીવ. મારે આજે કઈક અલગ દેખાવું હતું, કઈક ખાસ દેખાવું હતું, ભલે અઢાર વરસ બે મહિનાને અગિયાર દિવસ મારા પર કોઈએ ધ્યાન ન આપ્યું પણ એ દિવસે મારે કોઈકના ધ્યાનમાં આવવું હતું. કપિલ.. બસ હું કોલેજ જાઉં, કલાસમાં પગ મુકું અને મારી બેંચ સુધી જાઉં ત્યાં સુધી એ મને દેખતો જ રહી જાય.